title: Provedbena odluka Komisije (EU) 2015/1505 оd 8. rujna 2015. o utvrđivanju tehničkih specifikacija i formata koji se odnose na pouzdane popise u skladu s člankom 22. stavkom 5. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu (Tekst značajan za EGP)

text:
               9.9.2015

               HR

               Službeni list Europske unije

               L 235/26

         PROVEDBENA ODLUKA KOMISIJE (EU) 2015/1505
   оd 8. rujna 2015.
   o utvrđivanju tehničkih specifikacija i formata koji se odnose na pouzdane popise u skladu s člankom 22. stavkom 5. Uredbe (EU) br. 910/2014 Europskog parlamenta i Vijeća o elektroničkoj identifikaciji i uslugama povjerenja za elektroničke transakcije na unutarnjem tržištu
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ (1), a posebno njezin članak 22. stavak 5.,
   budući da:

               (1)

               Pouzdani popisi ključni su za izgradnju povjerenja među tržišnim operatorima jer sadržavaju informacije o statusu pružatelja usluga u trenutku nadzora.

               (2)

               Prekogranična uporaba elektroničkih potpisa olakšana je Odlukom Komisije 2009/767/EZ (2) kojom je za države članice propisana obveza da izrađuju, vode i objavljuju pouzdane popise, uključujući informacije o pružateljima usluga certificiranja koji izdaju kvalificirane certifikate za javnost u skladu s Direktivom 1999/93/EZ Europskog parlamenta i Vijeća (3) i koje nadziru i akreditiraju države članice.

               (3)

               Člankom 22. Uredbe (EU) br. 910/2014 za države članice propisana je obveza da na siguran način izrađuju, vode i objavljuju elektronički potpisane ili pečaćene pouzdane popise u obliku prikladnom za automatiziranu obradu te da Komisiju obavijeste o tijelima nadležnima za izradu nacionalnih pouzdanih popisa.

               (4)

               Pružatelj usluga povjerenja i usluge povjerenja koje pruža trebali bi se smatrati kvalificiranima ako pružatelj usluge koji se nalazi na pouzdanom popisu ima kvalificirani status. Kako bi se osiguralo da pružatelji usluga mogu lako, na daljinu i u elektroničkom obliku, ispunjavati druge obveze koje proizlaze iz Uredbe (EU) br. 910/2014, a posebno one iz članaka 27. i 37., te kako bi se ispunila opravdana očekivanja drugih pružatelja usluga certificiranja koji ne izdaju kvalificirane certifikate, ali nude usluge u vezi s elektroničkim potpisima na temelju Direktive 1999/93/EZ, i koji budu uvršteni na popis do 30. lipnja 2016., državama članicama trebalo bi se omogućiti da na nacionalnoj razini i na dobrovoljnoj osnovi na pouzdani popis dodaju usluge povjerenja koje nisu kvalificirane, uz uvjet da se jasno navede da te usluge nisu kvalificirane u skladu s Uredbom (EU) br. 910/2014.

               (5)

               U skladu s uvodnom izjavom 25. Uredbe (EU) br. 910/2014, države članice mogu dodavati druge vrste nacionalno definiranih usluga povjerenja različite od onih koje su definirane u članku 3. stavku 16. Uredbe (EU) br. 910/2014, uz uvjet da se jasno navede da te usluge nisu kvalificirane u skladu s Uredbom (EU) br. 910/2014.

               (6)

               Mjere propisane ovom Odlukom u skladu su s mišljenjem odbora osnovanog člankom 48. Uredbe (EU) br. 910/2014,

         DONIJELA JE OVU ODLUKU:
   Članak 1.
   Države članice izrađuju, objavljuju i vode pouzdane popise, uključujući informacije o kvalificiranim pružateljima usluga povjerenja koje nadziru te informacije o kvalificiranim uslugama povjerenja koje oni pružaju. Ti su popisi u skladu s tehničkim specifikacijama iz Priloga I.
   Članak 2.
   Države članice mogu u pouzdane popise uključiti informacije o nekvalificiranim pružateljima usluga povjerenja te informacije o nekvalificiranim uslugama povjerenja koje oni pružaju. Na popisu se jasno navodi koji su pružatelji usluga povjerenja i usluge povjerenja koje oni pružaju nekvalificirani.
   Članak 3.
   1.   U skladu s člankom 22. stavkom 2. Uredbe (EU) br. 910/2014, države članice elektronički potpisuju ili pečate svoje pouzdane popise u obliku prikladnom za automatiziranu obradu u skladu s tehničkim specifikacijama iz Priloga I.
   2.   Ako država članica elektronički objavljuje pouzdani popis u ljudima čitljivom obliku, ona osigurava da taj popis sadržava iste podatke kao popis u obliku prikladnom za automatiziranu obradu te ga elektronički potpisuje ili pečati u skladu s tehničkim specifikacijama iz Priloga I.
   Članak 4.
   1.   Države članice Komisiji priopćavaju informacije iz članka 22. stavka 3. Uredbe (EU) br. 910/2014 koristeći se predloškom iz Priloga II.
   2.   Informacije iz stavka 1. uključuju dva ili više certifikata javnog ključa upravitelja sustava s razmakom između njihovih rokova valjanosti od najmanje tri mjeseca, koji odgovaraju privatnim ključevima koji se mogu upotrebljavati za elektroničko potpisivanje ili pečaćenje pouzdanog popisa u obliku prikladnom za automatiziranu obradu i u ljudima čitljivom obliku, kada se objave.
   3.   U skladu s člankom 22. stavkom 4. Uredbe (EU) br. 910/2014, Komisija na siguran način na odobrenom web-poslužitelju objavljuje informacije navedene u stavcima 1. i 2., koje su im dostavile države članice, u potpisanom ili pečaćenom obliku prikladnom za automatiziranu obradu.
   4.   Komisija može na siguran način na odobrenom web-poslužitelju objaviti informacije navedene u stavcima 1. i 2., koje su im dostavile države članice, u potpisanom ili pečaćenom ljudima čitljivom obliku.
   Članak 5.
   Ova Odluka stupa na snagu dvadesetog dana od dana objave u Službenom listu Europske unije.

      Ova je Odluka u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. rujna 2015.

            Za Komisiju

            Predsjednik

         Jean-Claude JUNCKER

      (1)  SL L 257, 28.8.2014., str. 73.

      (2)  Odluka Komisije 2009/767/EZ od 16. listopada 2009. o utvrđivanju mjera kojima se olakšava uporaba postupaka elektroničkim putem preko „jedinstvenih kontaktnih točaka” u skladu s Direktivom 2006/123/EZ Europskog parlamenta i Vijeća o uslugama na unutarnjem tržištu (SL L 274, 20.10.2009., str. 36.).

      (3)  Direktiva 1999/93/EZ Europskog parlamenta i Vijeća od 13. prosinca 1999. o okviru Zajednice za elektroničke potpise (SL L 13, 19.1.2000., str. 12.).

      PRILOG I.

         TEHNIČKE SPECIFIKACIJE ZA ZAJEDNIČKI PREDLOŽAK ZA POUZDANE POPISE

      POGLAVLJE I.

         OPĆI ZAHTJEVI

      Pouzdani popisi sadržavaju aktualne i sve povijesne informacije o statusu usluga povjerenja uvrštenih na popis počevši od datuma uvrštavanja pružatelja usluga povjerenja na pouzdane popise.
      Izrazi „odobren”, „akreditiran” i/ili „nadziran” u ovim specifikacijama obuhvaćaju i nacionalne programe odobrenja, dok sve dodatne informacije o prirodi takvih nacionalnih programa države članice navode u svojim pouzdanim popisima, uključujući objašnjenja o mogućim razlikama u odnosu na programe nadzora koji se primjenjuju na kvalificirane pružatelje usluga povjerenja i kvalificirane usluge povjerenja koje oni pružaju.
      Informacije sadržane u pouzdanim popisima prvenstveno služe kao potpora za validaciju tokena kvalificirane usluge povjerenja, tj. fizičkih ili binarnih (logičkih) objekata generiranih ili izdanih pri korištenju kvalificiranom uslugom povjerenja, npr. kvalificirani elektronički potpisi/pečati, napredni elektronički potpisi/pečati koji se temelje na kvalificiranom certifikatu, kvalificirani vremenski žigovi, dokazi o kvalificiranoj elektroničkoj dostavi itd.
      POGLAVLJE II.

         PODROBNE SPECIFIKACIJE ZA ZAJEDNIČKI PREDLOŽAK ZA POUZDANE POPISE

      Ove specifikacije temelje se na specifikacijama i zahtjevima iz norme ETSI TS 119 612 v2.1.1 (dalje u tekstu ETSI TS 119 612).
      Ako ovim specifikacijama nisu propisani posebni zahtjevi, u potpunosti se primjenjuju zahtjevi iz norme ETSI TS 119 612 točaka 5. i 6. Ako su ovim specifikacijama propisani posebni zahtjevi, oni imaju prednost pred odgovarajućim zahtjevima iz norme ETSI TS 119 612. U slučaju nepodudarnosti između ovih specifikacija i specifikacija iz norme ETSI TS 119 612, ove specifikacije imaju prednost.

         Ime programa (Scheme name) (točka 5.3.6.)
      Polje mora biti uključeno i u skladu sa specifikacijama iz norme TS 119 612 točke 5.3.6., a za program se upotrebljava sljedeće ime:

         „EN_name_value”= „Pouzdani popis koji sadržava informacije o kvalificiranim pružateljima usluga povjerenja koje nadzire država članica izdavateljica te podatke o kvalificiranim uslugama povjerenja koje oni pružaju, u skladu s relevantnim odredbama iz Uredbe (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ.”

         URI za informacije o programu (Scheme information URI) (točka 5.3.7.)
      Polje mora biti uključeno i u skladu sa specifikacijama iz norme TS 119 612 točke 5.3.7., pri čemu „odgovarajući podaci o programu” uključuju barem sljedeće:

                  (a)

                  uvodne informacije zajedničke svim državama članicama u pogledu područja primjene i konteksta pouzdanog popisa, temeljnog programa nadzora i, ako je primjenjivo, nacionalnog/nacionalnih programa odobrenja (npr. akreditacija). Za to se upotrebljava tekst u nastavku, u kojem se niz znakova „[ime predmetne države članice]” zamjenjuje imenom predmetne države članice:
                  „Ovaj je popis pouzdani popis koji sadržava informacije o kvalificiranim pružateljima usluga povjerenja koje nadzire [ime predmetne države članice] te podatke o kvalificiranim uslugama povjerenja koje oni pružaju, u skladu s relevantnim odredbama iz Uredbe (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ.
                  Prekogranična uporaba elektroničkih potpisa olakšana je Odlukom Komisije 2009/767/EZ od 16. listopada 2009. kojom je za države članice propisana obveza da izrađuju, vode i objavljuju pouzdane popise s informacijama o pružateljima usluga certificiranja koji izdaju kvalificirane certifikate za javnost u skladu s Direktivom 1999/93/EZ Europskog parlamenta i Vijeća od 13. prosinca 1999. o okviru Zajednice za elektroničke potpise i koje nadziru/akreditiraju države članice. Ovaj je pouzdani popis nastavak pouzdanog popisa uspostavljenog Odlukom 2009/767/EZ.”
                  Pouzdani popisi ključni su element za izgradnju povjerenja među operatorima elektroničkog tržišta jer korisnicima omogućuju da provjere kvalificirani status i povijest statusa pružateljâ usluga povjerenja i njihovih usluga.
                  Pouzdani popisi država članica moraju sadržavati barem informacije iz članaka 1. i 2. Provedbene odluke Komisije (EU) 2015/1505.
                  Države članice mogu u pouzdane popise uključiti informacije o nekvalificiranim pružateljima usluga povjerenja te informacije o nekvalificiranim uslugama povjerenja koje oni pružaju. Jasno se navodi da nisu kvalificirani u skladu s Uredbom (EU) br. 910/2014.
                  Države članice mogu u pouzdane popise uključiti informacije o nacionalno definiranim uslugama povjerenja koje su različite od onih definiranih u članku 3. stavku 16. Uredbe (EU) br. 910/2014. Jasno se navodi da nisu kvalificirane u skladu s Uredbom (EU) br. 910/2014;

                  (b)

                  posebne informacije o temeljnom programu nadzora i, ako je primjenjivo, nacionalnom programu/nacionalnim programima odobrenja (npr. akreditacija), a osobito (1):

                              1.

                              informacije o nacionalnom sustavu nadzora koji se primjenjuje na kvalificirane i nekvalificirane pružatelje usluga povjerenja te na kvalificirane i nekvalificirane usluge povjerenja koje oni pružaju kako je predviđeno Uredbom (EU) br. 910/2014;

                              2.

                              prema potrebi, informacije o nacionalnim dobrovoljnim programima akreditacije koji se primjenjuju na pružatelje usluga certificiranja koji su izdavali kvalificirane certifikate na temelju Direktive 1999/93/EZ.

                        Te posebne informacije za svaki prethodno navedeni temeljni program uključuju barem sljedeće:

                              1.

                              opći opis;

                              2.

                              informacije o postupku koji se primjenjuje za nacionalni program nadzora i, ako je primjenjivo, za odobrenje na temelju nacionalnog programa odobrenja;

                              3.

                              informacije o kriterijima na temelju kojih se pružatelji usluga povjerenja nadziru ili, ako je primjenjivo, odobravaju;

                              4.

                              informacije o kriterijima i pravilima na temelju kojih se izabiru nadzornici/revizori i definira način na koji oni ocjenjuju pružatelje usluga povjerenja i usluge povjerenja koje oni pružaju;

                              5.

                              ako je primjenjivo, kontaktne podatke i druge opće informacije koje se odnose na izvođenje programa.

         Vrsta programa/zajednica/pravila (Scheme type/community/rules) (točka 5.3.9.)
      Polje mora biti uključeno i u skladu sa specifikacijama iz norme TS 119 612 točke 5.3.9.
      Uključuje samo URI-je na britanskom engleskom jeziku.
      Uključuje najmanje dva URI-ja:

                  1.

                  URI zajednički svim pouzdanim popisima država članica s upućivanjem na opisni tekst, koji vrijedi za sve pouzdane popise, kako slijedi:
                  URI: http://uri.etsi.org/TrstSvc/TrustedList/schemerules/EUcommon
                  Opisni tekst:

                     „Sudjelovanje u programu

                  Svaka država članica mora izraditi pouzdani popis koji sadržava informacije o kvalificiranim pružateljima usluga povjerenja koje nadzire te informacije o kvalificiranim uslugama povjerenja koje oni pružaju, u skladu s relevantnim odredbama iz Uredbe (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ.
                  Provedba tih pouzdanih popisa mora biti navedena i na Komisijinu popisu poveznica (pokazivača) koji vode do svakog od pouzdanih popisa država članica.

                     Smjernice/pravila za ocjenjivanje usluga uvrštenih na popis

                  Države članice moraju nadzirati kvalificirane pružatelje usluga povjerenja s poslovnim nastanom na državnom području države članice koja ih je imenovala, kako je predviđeno u poglavlju III. Uredbe (EU) br. 910/2014, kako bi se osiguralo da ti kvalificirani pružatelji usluga povjerenja i kvalificirane usluge povjerenja koje oni pružaju ispunjavaju zahtjeve propisane Uredbom.
                  Pouzdani popisi država članica moraju sadržavati barem informacije iz članaka 1. i 2. Provedbene odluke Komisije (EU) 2015/1505.
                  Pouzdani popisi uključuju i aktualne i povijesne informacije o statusu usluga povjerenja uvrštenih na popis.
                  Pouzdani popisi država članica moraju sadržavati informacije o nacionalnom programu nadzora i, ako je primjenjivo, nacionalnom programu/nacionalnim programima odobrenja (npr. akreditacija) na temelju kojih su pružatelji usluga povjerenja i usluge povjerenja koje pružaju uvršteni na popis.

                     Tumačenje pouzdanog popisa

                  Slijede opće smjernice za korisnike koje vrijede za aplikacije, usluge ili proizvode temeljene na pouzdanom popisu objavljenom u skladu s Uredbom (EU) br. 910/2014:
                  ‚kvalificirani’ status usluge povjerenja izražen je kombinacijom vrijednosti u unosu ‚Identifikator vrste usluge’ (Service type identifier – Sti) i statusa u skladu s vrijednosti polja ‚Trenutačni status usluge’ (Service current status), koji vrijedi od datuma navedenog u polju ‚Datum i vrijeme početka trenutačnog statusa’ (Current status starting date and time). Ako je primjenjivo, na sličan se način dostavljaju i povijesne informacije o tom kvalificiranom statusu.
                  U vezi s kvalificiranim pružateljima usluga povjerenja koji izdaju kvalificirane certifikate za elektroničke potpise, elektroničke pečate i/ili autentikaciju mrežnih stranica:
                  unos ‚Certifikacijsko tijelo koje izdaje kvalificirane certifikate’ (CA/QC) ‚Identifikator vrste usluge’ (Service type identifier – Sti) (može biti dodatno definiran kao ‚Korijensko certifikacijsko tijelo koje izdaje kvalificirane certifikate’ (RootCA-QC) korištenjem odgovarajuće dodatne ekstenzije informacija o usluzi (Service information extension – Sie)

                              —

                              označuje da je svaki certifikat krajnjeg korisnika koji je izdalo certifikacijsko tijelo ili koji je izdan pod njegovom nadležnošću, te kojeg predstavlja javni ključ i naziv certifikacijskog tijela u polju ‚Digitalni identifikator usluge’ (Service digital identifier – Sdi) (oba podatka o certifikacijskom tijelu trebaju se smatrati ulaznim vrijednostima glavnog javnog ključa – ‚trust anchor input’), kvalificirani certifikat (QC) pod uvjetom da sadržava barem jedno od sljedećeg:

                                          —

                                          izjavu o sukladnosti kvalificiranog certifikata id-etsi-qcs-QcCompliance koja je definirana ETSI-jem (id-etsi-qcs 1),

                                          —

                                          identifikacijsku oznaku (OID) općih pravila certifikata 0.4.0.1456.1.1 (QCP+) koja je definirana ETSI-jem,

                                          —

                                          identifikacijsku oznaku (OID) općih pravila certifikata 0.4.0.1456.1.2 (QCP) koja je definirana ETSI-jem,

                                    te, pod uvjetom da to, s pomoću valjanog statusa usluge (tj. ‚undersupervision’, ‚supervisionincessation’, ‚accredited’ ili ‚granted’), za navedeni unos osigurava nadzorno tijelo države članice.

                              —

                                 te AKO je uključena informacija ‚Ekstenzija kvalifikacija’ (Sie – Qualifications Extension), tada se uz prethodno navedeno zadano pravilo, certifikati identificirani s pomoću informacija iz polja ‚Ekstenzija kvalifikacija’, koje su strukturirane kao niz filtera koji služe za precizniju identifikaciju skupine certifikata, moraju ispitivati u skladu s pripadajućim kvalifikatorima koji sadržavaju dodatne informacije o njihovu kvalificiranom statusu, ‚Podrška sredstvu za sigurnu izradu elektroničkog potpisa’ (SSCD support) i/ili ‚Pravna osoba kao subjekt’ (Legal person as subject) (npr. certifikati koji u ekstenziji općih pravila certifikata sadržavaju posebnu identifikacijsku oznaku i/ili imaju poseban model ‚Uporaba ključa’ (Key usage) i/ili su filtrirani s pomoću posebne vrijednosti koja se pojavljuje u posebnom polju certifikata ili ekstenziji itd.). Ti su kvalifikatori dio sljedećeg skupa ‚Kvalifikatora’ (Qualifiers) koji nadomještaju informacije koje nedostaju u odgovarajućem certifikatu i upotrebljavaju se u sljedeće svrhe:

                                          —

                                          ukazuju na vrstu kvalificiranog certifikata:

                                                      —

                                                      ‚QCStatement’ znači da su identificirani certifikati kvalificirani na temelju Direktive 1999/93/EZ,

                                                      —

                                                      ‚QCForESig’ znači da su identificirani certifikati, za koje se tvrdi da su kvalificirani ili ih se takvima proglašava, kvalificirani certifikati za potrebe elektroničkog potpisa na temelju Uredbe (EU) br. 910/2014,

                                                      —

                                                      ‚QCForESeal’ znači da su identificirani certifikati, za koje se tvrdi da su kvalificirani ili ih se takvima proglašava, kvalificirani certifikati za potrebe elektroničkog pečata na temelju Uredbe (EU) br. 910/2014,

                                                      —

                                                      ‚QCForWSA’ znači da su identificirani certifikati, za koje se tvrdi da su kvalificirani ili ih se takvima proglašava, kvalificirani certifikati za potrebe autentikacije mrežnih stranica na temelju Uredbe (EU) br. 910/2014,

                                          —

                                          ukazuju na to da se certifikat ne treba smatrati kvalificiranim:

                                                      —

                                                      ‚NotQualified’ znači da se identificirani certifikati ne trebaju smatrati kvalificiranima, i/ili

                                          —

                                          ukazuju na vrstu podrške sigurnom sredstvu za izradu potpisa (SSCD):

                                                      —

                                                      ‚QCWithSSCD’ znači da se privatni ključ identificiranog certifikata, za koji se tvrdi da je kvalificiran ili ga se takvim proglašava, nalazi u SSCD-u, ili

                                                      —

                                                      ‚QCNoSSCD’ znači da se privatni ključ identificiranog certifikata, za koji se tvrdi da je kvalificiran ili ga se takvim proglašava, ne nalazi u SSCD-u, ili

                                                      —

                                                      ‚QCSSCDStatusAsInCert’ znači da identificirani certifikati, za koje se tvrdi da su kvalificirani ili ih se takvima proglašava, sadržavaju odgovarajuće strojno obradive informacije o tome nalazi li se njihov privatni ključ u SSCD-u ili ne,

                                          —

                                          ukazuju na vrstu podrške sredstvu za izradu kvalificiranog elektroničkog potpisa (QSCD):

                                                      —

                                                      ‚QCWithQSCD’ znači da se privatni ključ identificiranog certifikata, za koji se tvrdi da je kvalificiran ili ga se takvim proglašava, nalazi u QSCD-u, ili

                                                      —

                                                      ‚QCNoQSCD’ znači da se privatni ključ identificiranog certifikata, za koji se tvrdi da je kvalificiran ili ga se takvim proglašava, ne nalazi u QSCD-u, ili

                                                      —

                                                      ‚QCQSCDStatusAsInCert’ znači da identificirani certifikati, za koje se tvrdi da su kvalificirani ili ih se takvima proglašava, sadržavaju odgovarajuće strojno obradive informacije o tome nalazi li se njihov privatni ključ u QSCD-u ili ne,

                                                      —

                                                      ‚QCQSCDManagedOnBehalf’ znači da se privatni ključ svakog certifikata koji je identificiran u skladu s primjenjivim popisom kriterija, te za koji se tvrdi da je kvalificiran ili ga se takvim proglašava, nalazi u QSCD-u, za potrebe kojega kvalificirani pružatelj usluge povjerenja (TSP) generira privatni ključ i njime upravlja te to čini u ime tijela čiji se identitet certificira certifikatom, i/ili

                                          —

                                          ukazuju na izdavanje pravnoj osobi:

                                                      —

                                                      ‚QCForLegalPerson’ znači da su identificirani certifikati, za koje se tvrdi da su kvalificirani ili ih se takvima proglašava, izdani pravnoj osobi na temelju Direktive 1999/93/EZ.

                                             Napomena: Informacije sadržane u pouzdanom popisu smatraju se točnima, što znači:

                                                      —

                                                      ako id-etsi-qcs 1, informacije o QCP OID ili QCP+ OID nisu uključene u certifikat krajnjeg korisnika, i

                                                      —

                                                      ako u unosu o usluzi koji odgovara glavnom javnom ključu certifikacijskog tijela koje izdaje kvalificirane certifikate (CA/QC) nema informacije ‚Ekstenzija kvalifikacija’ (Qualifications Extension – Sie), na temelju kojega bi se certifikatu dodijelio kvalifikator ‚Izjava o kvalificiranom certifikatu’ (QCStatement), ili

                                                      —

                                                      ako je u unosu o usluzi koji odgovara glavnom javnom ključu certifikacijskog tijela koje izdaje kvalificirane certifikate (CA/QC) prisutna informacija ‚Ekstenzija kvalifikacija’ (Qualifications Extension – Sie), na temelju kojega se certifikatu dodjeljuje kvalifikator ‚Nekvalificiran’ (NotQualified),

                                                certifikat se ne smatra kvalificiranim.

                        ‚Digitalni identifikatori usluge’ (Service digital identifiers) upotrebljavaju se kao glavni javni ključevi (Trust Anchors) u kontekstu validacije elektroničkih potpisa ili pečata za koje se certifikat potpisnika ili autora pečata treba validirati na temelju informacija iz pouzdanog popisa, te su stoga javni ključ i pridruženi naziv subjekta dovoljni kao informacije o glavnom javnom ključu. Ako više certifikata predstavlja javni ključ koji služi za identifikaciju usluge, te se certifikate treba smatrati certifikatima glavnog javnog ključa koji sadržavaju informacije istovjetne informacijama koje su nužne kao informacije o glavnom javnom ključu.
                  Opće pravilo za tumačenje bilo kojeg drugog unosa vrste ‚Identifikator vrste usluge’ (Sti) jest da je, za tu vrstu usluge identificiranu kao ‚Sti’, trenutačni status usluge uvrštene na popis i imenovane u skladu s vrijednošću polja ‚Ime usluge’ (Service name) te jedinstveno identificirane vrijednošću polja ‚Digitalni identitet usluge’ (Service digital identity) kvalificiran ili odobren u skladu s vrijednošću polja ‚Trenutačni status usluge’ (Service current status), koji vrijedi od datuma navedenog u polju ‚Datum i vrijeme početka trenutačnog statusa’ (Current status starting date and time).
                  Posebna pravila za tumačenje bilo kakvih dodatnih informacija o usluzi uvrštenoj na popis (npr. polje ‚Ekstenzije informacija o usluzi’ – Service information extensions) dostupna su, prema potrebi, u posebnom URI-ju države članice u polju ‚Vrsta programa/zajednica/pravila’ (Scheme type/community/rules).
                  Za podrobnije informacije o poljima, opisu i značenju za pouzdane popise država članica upućujemo vas na važeće sekundarno zakonodavstvo u skladu s Uredbom (EU) br. 910/2014.”

                  2.

                  URI koji se odnosi na pouzdani popis određene države članice, s upućivanjem na opisni tekst koji vrijedi za pouzdani popis te države članice:
                  http://uri.etsi.org/TrstSvc/TrustedList/schemerules/CC, pri čemu je CC = ISO 3166-1 (2) alpha-2 kôd države iz polja „Državno područje programa” (Scheme territory) (točka 5.3.10.).

                              —

                              podaci o tome gdje korisnici mogu pronaći smjernice/pravila predmetne države članice prema kojima se usluge povjerenja uvrštene na popis ocjenjuju u skladu sa sustavom nadzora i, ako je primjenjivo, programom odobravanja te države članice,

                              —

                              podaci o tome gdje korisnici mogu pronaći opis koji se odnosi na predmetnu državu članicu o tome kako se koristiti sadržajem pouzdanog popisa i kako ga tumačiti u vezi s uvrštenim nekvalificiranim uslugama povjerenja i/ili nacionalno definiranim uslugama povjerenja. Taj se opis može upotrijebiti kako bi se ukazalo na mogućnost da je u nacionalnom sustavu predviđena granularnost u pogledu odobravanja pružatelja usluga certificiranja koji ne izdaju kvalificirane certifikate te kako se u tu svrhu upotrebljavaju polja „URI definicije usluge programa” (Scheme service definition URI) (točka 5.5.6.) i „Ekstenzija informacija o usluzi” (Service information extension) (točka 5.5.9.).

                        Države članice MOGU definirati i upotrebljavati dodatne URI-je kojima se proširuje prethodno navedeni posebni URI države članice (dodatni se URI-ji definiraju na temelju tog posebnog URI-ja više razine).

         Opća pravila o popisu statusa pouzdane usluge/pravne obavijesti (TSL policy/legal notice) (točka 5.3.11.)
      Polje mora biti uključeno i u skladu sa specifikacijama iz norme TS 119 612 točke 5.3.11. u kojima su opća pravila/pravne obavijesti u vezi s pravnim statusom programa ili pravni zahtjevi koje program ispunjava u okviru jurisdikcije u kojoj je uspostavljen i/ili bilo kakvim ograničenjima i uvjetima u skladu s kojima se popis vodi i objavljuje izraženi u obliku slijeda višejezičnih nizova znakova (vidjeti točku 5.1.4.) kojim je, na britanskom engleskom kao obveznom jeziku i fakultativno na jednom ili više nacionalnih jezika, izražen konkretan tekst tih općih pravila ili obavijesti koji glasi kako slijedi:

                  1.

                  U prvom dijelu, koji je obvezan i isti za sve pouzdane popise država članica, navodi se primjenjivi zakonodavni okvir na engleskom jeziku, kako slijedi:
                  The applicable legal framework for the present trusted list is Regulation (EU) No 910/2014 of the European Parliament and of the Council of 23 July 2014 on electronic identification and trust services for electronic transactions in the internal market and repealing Directive 1999/93/EC.
                  Tekst na nacionalnom jeziku/nacionalnim jezicima države članice:
                  Zakonodavni okvir koji se primjenjuje na ovaj pouzdani popis jest Uredba (EU) br. 910/2014 Europskog parlamenta i Vijeća od 23. srpnja 2014. o elektroničkoj identifikaciji i uslugama povjerenja za elektroničke transakcije na unutarnjem tržištu i stavljanju izvan snage Direktive 1999/93/EZ.

                  2.

                  Drugi dio, koji nije obvezan i koji je drugačiji za svaki pouzdani popis, sadržava upućivanja na posebni nacionalni zakonodavni okvir koji se primjenjuje.

         Trenutačni status usluge (Service current status) (točka 5.5.4)
      Polje mora biti uključeno i u skladu sa specifikacijama iz norme TS 119 612 točke 5.5.4.
      Migracija vrijednosti „Trenutačni status usluge” (Service current status) usluga uvrštenih na pouzdani popis EUMS od dana koji prethodi datumu početka primjene Uredbe (EU) br. 910/2014 (tj. 30. lipnja 2016.) izvršava se na dan početka primjene Uredbe (tj. 1. srpnja 2016.) kako je predviđeno u Prilogu J normi ETSI TS 119 612.
      POGLAVLJE III.

         KONTINUITET POUZDANIH POPISA

      Certifikati koji se prijavljuju Komisiji u skladu s člankom 4. stavkom 2. ove Odluke ispunjavaju zahtjeve iz točke 5.7.1. norme ETSI TS 119 612 i izdaju se:

                  —

                  tako da je razmak između njihovih krajnjih rokova valjanosti („Not After”) najmanje tri mjeseca,

                  —

                  tako da se generiraju na temelju novih parova ključeva. Prethodno upotrijebljeni parovi ključeva ne smiju se ponovno certificirati.

            U slučaju isteka jednog od certifikata javnog ključa koji bi se mogli upotrebljavati za validaciju potpisa ili pečata pouzdanog popisa, koji je prijavljen Komisiji i objavljen na središnjem popisu pokazivača Komisije, države članice:

                  —

                  ako je trenutačno objavljeni pouzdani popis potpisan ili pečaćen privatnim ključem čiji je certifikat javnog ključa istekao, bez odlaganja ponovno izdaju novi pouzdani popis koji je potpisan ili pečaćen privatnim ključem čiji prijavljeni certifikat javnog ključa nije istekao,

                  —

                  prema potrebi, generiraju nove parove ključeva koji bi se mogli upotrebljavati za potpisivanje ili pečaćenje pouzdanog popisa te za generiranje odgovarajućih certifikata javnog ključa,

                  —

                  odmah Komisiji prijavljuju novi popis certifikata javnog ključa koji odgovaraju privatnim ključevima koji bi se mogli upotrebljavati za potpisivanje ili pečaćenje pouzdanog popisa.

            U slučaju kompromitacije ili povlačenja jednog od privatnih ključeva koji odgovaraju jednom od certifikata javnog ključa koji bi se mogli upotrebljavati za validaciju potpisa ili pečata pouzdanog popisa, koji je prijavljen Komisiji i objavljen u središnjem popisu pokazivača Komisije, države članice:

                  —

                  bez odlaganja ponovno izdaju novi pouzdani popis potpisan ili pečaćen nekompromitiranim privatnim ključem u slučaju da je objavljeni pouzdani popis bio potpisan ili pečaćen kompromitiranim ili povučenim privatnim ključem,

                  —

                  prema potrebi, generiraju nove parove ključeva koji bi se mogli upotrebljavati za potpisivanje ili pečaćenje pouzdanog popisa te generiraju njima odgovarajuće certifikate javnog ključa,

                  —

                  odmah Komisiji prijavljuju novi popis certifikata javnog ključa koji odgovaraju privatnim ključevima koji bi se mogli upotrebljavati za potpisivanje ili pečaćenje pouzdanog popisa.

            U slučaju kompromitacije ili povlačenja svih privatnih ključeva koji odgovaraju certifikatima javnog ključa koji bi se mogli upotrebljavati za validaciju potpisa pouzdanog popisa, koji su prijavljeni Komisiji i objavljeni u središnjem popisu pokazivača Komisije, države članice:

                  —

                  generiraju nove parove ključeva koji bi se mogli upotrebljavati za potpisivanje ili pečaćenje pouzdanog popisa te generiraju njima odgovarajuće certifikate javnog ključa,

                  —

                  bez odlaganja ponovno izdaju novi pouzdani popis koji je potpisan ili pečaćen jednim od tih novih privatnih ključeva te čiji odgovarajući certifikat javnog ključa treba prijaviti,

                  —

                  odmah Komisiji prijavljuju novi popis certifikata javnog ključa koji odgovaraju privatnim ključevima koji bi se mogli upotrebljavati za potpisivanje ili pečaćenje pouzdanog popisa.

            POGLAVLJE IV.

         SPECIFIKACIJE ZA POUZDANI POPIS U LJUDIMA ČITLJIVOM OBLIKU

      Pouzdani popis koji se izrađuje i objavljuje u ljudima čitljivom obliku treba biti u obliku datoteke Portable Document Format (tj. u PDF formatu) u skladu s normom ISO 32000 (3), čiji format odgovara profilu PDF/A (ISO 19005 (4)).
      Sadržaj tog pouzdanog popisa formata PDF/A u ljudima čitljivom obliku ispunjava sljedeće zahtjeve:

                  —

                  Struktura pouzdanog popisa u ljudima čitljivom obliku odražava logički model opisan u normi TS 119 612.

                  —

                  Svako uključeno polje treba biti prikazano i sadržavati sljedeće podatke:

                              —

                              naslov polja (npr. „Identifikator vrste usluge” – Service type identifier),

                              —

                              vrijednost polja (npr.„http://uri.etsi.org/TrstSvc/Svctype/CA/QC”),

                              —

                              značenje (opis) vrijednosti polja, ako je primjenjivo (npr. „Usluga generiranja certifikata kojom se generiraju i potpisuju kvalificirani certifikati na temelju identiteta i drugih obilježja koje provjeravaju relevantne registracijske službe.”),

                              —

                              ako je primjenjivo, više verzija na prirodnim jezicima predviđenima u pouzdanom popisu.

                  —

                  Barem sljedeća polja i odgovarajuće vrijednosti digitalnih certifikata (5), ako su prisutne u polju „Digitalni identitet usluge” (Service digital identity), trebaju biti prikazani u ljudima čitljivom obliku:

                              —

                              Verzija

                              —

                              Serijski broj certifikata

                              —

                              Algoritam potpisa

                              —

                              Izdavatelj – sva relevantna jednoznačna polja s imenima

                              —

                              Razdoblje valjanosti

                              —

                              Subjekt – sva relevantna jednoznačna polja s imenima

                              —

                              Javni ključ

                              —

                              Identifikator ključa certifikacijskog tijela

                              —

                              Identifikator ključa subjekta

                              —

                              Uporaba ključa

                              —

                              Proširena uporaba ključa

                              —

                              Smjernice za certifikate – svi identifikatori i kvalifikatori smjernica

                              —

                              Evidentiranje smjernica

                              —

                              Alternativno ime subjekta

                              —

                              Obilježja direktorija subjekata

                              —

                              Osnovna ograničenja

                              —

                              Ograničenja povezana sa smjernicama

                              —

                              Distribucijske točke CRL-a (6)

                              —

                              Pristup podacima o certifikacijskom tijelu

                              —

                              Pristup podacima o subjektu

                              —

                              Izjave uz kvalificirane certifikate (7)

                              —

                              Hash algoritam

                              —

                              Hash vrijednost certifikata.

                  —

                  Pouzdani popis u ljudima čitljivom obliku treba biti jednostavan za ispis.

                  —

                  Pouzdani popis u ljudima čitljivom obliku potpisuje ili pečati upravitelj sustava u skladu s naprednim PDF potpisom iz članaka 1. i 3. Provedbene odluke Komisije 2015/1505.

         (1)  Navedeni skupovi informacija od ključne su važnosti za pouzdajuće strane radi ocjene razine kakvoće i sigurnosti takvih sustava. Ti skupovi informacija dostupni su na razini pouzdanog popisa u polju „URI za informacije o programu” (Scheme information URI) (točka 5.3.7. – informacije dostavljaju države članice), polju „Vrsta programa/zajednica/pravila” (Scheme type/community/rules) (točka 5.3.9. – sve države članice upisuju isti tekst) i polju „Opća pravila/pravne obavijesti” (TSL policy/legal notice) (točka 5.3.11. – sve države članice upisuju isti tekst, pri čemu svaka može dodati poseban tekst ili upućivanja koji vrijede samo za nju). Dodatne informacije o takvim sustavima za nekvalificirane usluge povjerenja i nacionalno definirane (kvalificirane) usluge povjerenja mogu se pružati na razini usluge kada je primjenjivo i prema potrebi (npr. za razlikovanje različitih razina kakvoće/sigurnosnih razina) u polju „URI definicije usluge programa” (Scheme service definition URI) (točka 5.5.6.).

         (2)  ISO 3166-1:2006: „Kodovi za označivanje imena država i njihovih pokrajina – 1. dio: Kodovi država”.

         (3)  ISO 32000-1:2008: Upravljanje dokumentima – Format prenosivog dokumenta (PDF) – 1. dio: PDF 1.7.

         (4)  ISO 19005-2:2011: Upravljanje dokumentima – Format datoteke za dugoročnu pohranu elektroničkih dokumenata – 2. dio: Uporaba ISO 32000-1 (PDF/A-2).

         (5)  Preporuka ITU-T X.509 ISO/IEC 9594-8: Informacijska tehnologija – Međusobno povezivanje otvorenih sustava – Imenik: Okviri certifikata javnog ključa i atributnog certifikata (vidjeti http://www.itu.int/ITU-T/recommendations/rec.aspx?rec=X.509).

         (6)  RFC 5280: internet X.509 PKI Certificate and CRL Profile.

         (7)  RFC 3739: internet X.509 PKI: Qualified Certificates Profile.

      PRILOG II.

         PREDLOŽAK ZA OBAVIJESTI DRŽAVA ČLANICA

      Informacije koje države članice moraju priopćavati u skladu s člankom 4. stavkom 1. ove Odluke sadržavaju sljedeće podatke i sve njihove eventualne izmjene:

                  1.

                  država članica, koristeći se kodovima ISO 3166-1 (1) Alpha 2 uz sljedeće iznimke:

                              (a)

                              kod za Ujedinjenu Kraljevinu jest „UK”;

                              (b)

                              kod za Grčku jest „EL”;

                  2.

                  tijelo ili tijela nadležna za izradu, vođenje i objavljivanje pouzdanih popisa u obliku prikladnom za automatiziranu obradu i u ljudima čitljivom obliku:

                              (a)

                              ime upravitelja sustava: dostavljene informacije moraju biti istovjetne vrijednosti polja „Ime upravitelja sustava” (Scheme operator name) pouzdanog popisa na svim jezicima koji se upotrebljavaju na pouzdanom popisu, uključujući mala i velika slova;

                              (b)

                              fakultativne informacije za internu uporabu Komisije samo u slučajevima u kojima je potrebno kontaktirati s relevantnim tijelom (te se informacije ne objavljuju na Komisijinu zbirnom popisu pouzdanih popisa):

                                          —

                                          adresa upravitelja sustava,

                                          —

                                          kontaktni podaci odgovornih osoba (ime, telefonski broj, adresa e-pošte);

                  3.

                  mjesto na kojem se objavljuje pouzdani popis u obliku prikladnom za automatiziranu obradu (mjesto na kojem je objavljen aktualni pouzdani popis);

                  4.

                  ako je primjenjivo, mjesto na kojem se objavljuje pouzdani popis u ljudima čitljivom obliku (mjesto na kojem je objavljen aktualni pouzdani popis). U slučaju da se pouzdani popis u ljudima čitljivom obliku više ne objavljuje, to je potrebno navesti;

                  5.

                  certifikati javnog ključa koji odgovaraju privatnim ključevima koji se mogu upotrebljavati za elektroničko potpisivanje ili pečaćenje pouzdanog popisa u obliku prikladnom za automatiziranu obradu i pouzdanih popisa u ljudima čitljivom obliku: ti se certifikati dostavljaju kao certifikati DER u obliku kodiranog obrasca Privacy Enhanced Mail Base64. U slučaju zamjene određenog certifikata na popisu Komisije novim certifikatom ili dodavanja novog certifikata, koji je predmet obavijesti, postojećima bez zamjene, u obavijesti o izmjeni potrebno je navesti dodatne informacije;

                  6.

                  datum dostavljanja podataka koji su predmet obavijesti iz točaka 1. do 5.

            Podaci priopćeni u skladu s točkama 1., 2.a, 3., 4. i 5. uključuju se u Komisijin zbirni popis pouzdanih popisa kao zamjena za informacije koje su bile prethodno priopćene i uključene u taj zbirni popis.

         (1)  ISO 3166-1: „Kodovi za označivanje imena država i njihovih pokrajina – 1. dio: Kodovi država”.


title: 2013/287/EU: Provedbena odluka Komisije od 13. lipnja 2013. o izmjeni Provedbene odluke 2011/884/EU o hitnim mjerama u vezi s nedopuštenom genetički modificiranom rižom u proizvodima od riže podrijetlom iz Kine  Tekst značajan za EGP

text:
               13/Sv. 66

               HR

               Službeni list Europske unije

               120

         32013D0287

               L 162/10

               SLUŽBENI LIST EUROPSKE UNIJE

         PROVEDBENA ODLUKA KOMISIJE
   od 13. lipnja 2013.
   o izmjeni Provedbene odluke 2011/884/EU o hitnim mjerama u vezi s nedopuštenom genetički modificiranom rižom u proizvodima od riže podrijetlom iz Kine
   (Tekst značajan za EGP)
   (2013/287/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 53. stavak 1.,
   budući da:

               (1)

               Provedbenom odlukom Komisije 2011/884/EU od 22. prosinca 2011. o hitnim mjerama u vezi s nedopuštenom genetički modificiranom rižom u proizvodima od riže podrijetlom iz Kine i o stavljanju izvan snage Odluke 2008/289/EZ (2) predviđa se preispitivanje hitnih mjera predviđenih tom Odlukom kako bi se ocijenilo jesu li one još uvijek potrebne i jesu li prilagođene cilju koji se želi postići.

               (2)

               Od stupanja na snagu Provedbene odluke 2011/884/EU države članice su preko sustava brzog uzbunjivanja za hranu i hranu za životinje (RASFF) uspostavljenog Uredbom (EZ) br. 178/2002 dostavile 56 obavijesti u vezi s nedopuštenom genetički modificiranom rižom u proizvodima od riže podrijetlom iz Kine. U tim se okolnostima moraju i dalje primjenjivati hitne mjere određene u Provedbenoj odluci 2011/884/EU kako bi se spriječilo stavljanje na tržište genetički modificirane hrane i hrane za životinje koja nije obuhvaćena odobrenjem izdanim u skladu s Uredbom (EZ) br. 1829/2003 Europskog parlamenta i Vijeća (3).

               (3)

               Uzimajući u obzir iskustvo koje su države članice stekle u vezi s Provedbenom odlukom 2011/884/EU i informacije koje je Komisija prikupila od zainteresiranih strana, čini se potrebnim prilagoditi neke od zahtjeva određene u toj Odluci.

               (4)

               Službene kontrole koje su države članice provele posebno su pokazale da bi u područje primjene Provedbene odluke 2011/884/EU trebalo uključiti i druge proizvode koji mogu sadržavati rižu. Trebalo bi također predvidjeti da nadležna tijela mogu obavljati fizičke preglede drugih proizvoda.

               (5)

               Osim toga, tijekom postupka preispitivanja neke su države članice istaknule da zahtjevi određeni u Provedbenoj odluci 2011/884/EU u pogledu prethodne obavijesti o pošiljkama nisu u potpunosti usklađeni sa zahtjevima predviđenima Uredbom Komisije (EZ) br. 669/2009 od 24. srpnja 2009. o provedbi Uredbe (EZ) br. 882/2004 Europskog parlamenta i Vijeća s obzirom na povećanu razinu službenih kontrola uvoza određene hrane za životinje i hrane neživotinjskog podrijetla te o izmjeni Odluke 2006/504/EZ (4) i, prema potrebi, Uredbom Komisije (EZ) br. 136/2004 od 22. siječnja 2004. o postupcima za veterinarske preglede na graničnim inspekcijskim postajama Zajednice za proizvode koji se uvoze iz trećih zemalja (5). Uredbom (EZ) br. 669/2009 predviđa se da su pri uvozu hrane za životinje i hrane životinjskog podrijetla koja je obuhvaćena tom Uredbom subjekti u poslovanju s hranom i hranom za životinje obvezni popuniti dio 1. zajedničkog uvoznog dokumenta iz Priloga II. toj Uredbi. Na sličan način, Uredbom (EZ) br. 136/2004 predviđa se obveza popunjavanja zajedničkog veterinarskog dokumenta o ulasku iz Priloga III. pri uvozu proizvoda obuhvaćenih područjem primjene te Uredbe. Stoga je, radi poboljšanja učinkovitosti službenih kontrola, primjereno uskladiti zahtjeve o prethodnoj obavijesti određene u Provedbenoj odluci 2011/884/EU s onima iz Uredbe (EZ) br. 669/2009 i, prema potrebi, s onima iz Uredbe (EZ) br. 136/2004. Kako bi se izbjegli nesporazumi, u navedenoj bi Odluci trebalo također navesti da bi prethodnu obavijest trebalo nasloviti na nadležno tijelo na graničnoj inspekcijskoj postaji ili određenom mjestu ulaska.

               (6)

               Metodologije uzorkovanja imaju bitnu ulogu u dobivanju reprezentativnih i usporedivih rezultata. Prilogom II. Provedbenoj odluci 2011/884/EU određuje se zajednički protokol za uzorkovanje i analize za provjeru odsutnosti genetički modificirane riže. Dosadašnje je iskustvo pokazalo da većinu uvoza obuhvaćenog navedenom Odlukom čine prerađeni proizvodi. Očekuje se da je u takvim slučajevima nedopuštena genetički modificirana riža ujednačeno prisutna u cijeloj seriji. S obzirom na navedene elemente, čini se potrebnim uvesti dodatni protokol koji je primjereniji za takve proizvode.

               (7)

               Potrebno je predvidjeti novo prijelazno razdoblje za primjenu novih odredaba sadržanih u ovoj Odluci kako bi subjekti u poslovanju s hranom i hranom za životinje imali dovoljno vremena za prilagodbu novim okolnostima koje su posljedica ove Odluke.

               (8)

               Trebalo bi i dalje redovito preispitivati situaciju u vezi s mogućim onečišćenjem proizvoda od riže neodobrenim genetički modificiranim linijama riže kako bi se ocijenilo jesu li mjere predviđene ovom Odlukom još uvijek potrebne i jesu li prilagođene postavljenom cilju te kako bi se osiguralo da je Odlukom uzet u obzir najnoviji znanstveni i tehnički napredak.

               (9)

               Mjere predviđene u ovoj Odluci u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Provedbena odluka 2011/884/EU mijenja se kako slijedi:

               1.

               Članak 1. zamjenjuje se sljedećim:
               „Članak 1.
               Područje primjene
               1.   Ova se Odluka primjenjuje na proizvode navedene u Prilogu I., koji su podrijetlom iz Kine ili su otpremljeni iz Kine.
               2.   Kako bi se osiguralo poštovanje članka 4. stavka 3. i članka 16. stavka 3. Uredbe (EZ) br. 1829/2003, države članice mogu, u skladu s Prilogom II. ovoj Odluci, obavljati nasumične fizičke preglede hrane i hrane za životinje koja je podrijetlom iz Kine ili je otpremljena iz Kine, a nije navedena u stavku 1., ali se može sastojati od riže, sadržavati rižu ili biti proizvedena od riže.
               3.   Ova se Odluka ne primjenjuje na pošiljke hrane i hrane za životinje iz stavka 1. koje su namijenjene fizičkim osobama isključivo za osobnu potrošnju i uporabu. U slučaju nedoumice, teret dokaza snosi primatelj pošiljke.”

               2.

               Članak 3. zamjenjuje se sljedećim:
               „Članak 3.
               Prethodna obavijest
               1.   Subjekti u poslovanju s hranom ili hranom za životinje ili njihovi zastupnici dostavljaju nadležnom tijelu na graničnoj inspekcijskoj postaji odnosno određenoj ulaznoj točki odgovarajuću prethodnu obavijest o predviđenom datumu i vremenu fizičkog dolaska pošiljke i o vrsti pošiljke. Subjekti također navode oznaku proizvoda u smislu radi li se o hrani ili hrani za životinje.
               2.   S tim ciljem popunjavaju odgovarajuće dijelove zajedničkog uvoznog dokumenta (ZUD) iz Priloga II. Uredbi (EZ) br. 669/2009 ili zajedničkog veterinarskog dokumenta o ulasku (ZVDU) kako je predviđeno u članku 2. Uredbe Komisije (EZ) br. 136/2004 (6) te navedeni dokument dostavljaju nadležnom tijelu na graničnoj inspekcijskoj postaji odnosno određenoj ulaznoj točki najmanje jedan radni dan prije fizičkog dolaska pošiljke.
               3.   Stavci 1. i 2. ne primjenjuju se na proizvode iz Priloga I. koji ne sadrže rižu, ne sastoje se od riže ili nisu proizvedeni od riže.

               3.

               Stavci 1. i 2. članka 4. zamjenjuju se sljedećim:
               „1.   Svaka je pošiljka proizvoda iz članka 1. popraćena analitičkim izvješćem za svaku seriju i zdravstvenim certifikatom u skladu s obrascima navedenima u prilozima III. i IV., koje je popunio, potpisao i ovjerio ovlašteni predstavnik ‚Uprave za inspekciju uvoza-izvoza i karantenu Narodne Republike Kine’ (AQSIQ). Analitičko izvješće i zdravstveni certifikat sastavljaju se na službenom jeziku države članice uvoznice ili na drugom jeziku koji su nadležna tijela te države članice odlučila prihvatiti.
               2.   Kada proizvod iz Priloga I. ne sadrži rižu, ne sastoji se od riže ili nije proizveden od riže, analitičko izvješće i zdravstveni certifikat mogu se zamijeniti izjavom gospodarskog subjekta odgovornog za pošiljku kojom on izjavljuje da hrana ili hrana za životinje ne sadrži rižu, ne sastoji se od riže ili nije proizvedena od riže. Ta se izjava sastavlja na službenom jeziku države članice uvoznice ili na drugom jeziku koji su nadležna tijela te države članice odlučila prihvatiti.”

               4.

               Članak 5. zamjenjuje se sljedećim:
               „Članak 5.
               Službene kontrole
               1.   Za svaku se pošiljku proizvoda iz članka 1. obavlja pregled dokumentacije kako bi se osiguralo ispunjavanje uvoznih uvjeta predviđenih u članku 4.
               2.   Ako pošiljka proizvoda, osim onih opisanih u članku 4. stavku 2., nije popraćena zdravstvenim certifikatom i analitičkim izvješćem predviđenima u članku 4., ta se pošiljka vraća u zemlju podrijetla ili se uništava.
               3.   Kada je pošiljka popraćena zdravstvenim certifikatom i analitičkim izvješćem koji su predviđeni u članku 4., nadležno tijelo uzima uzorak za analizu u skladu s Prilogom II. s učestalošću od 100 %, kako bi se utvrdilo jesu li prisutni nedopušteni GMO-i. Ako se pošiljka sastoji od nekoliko serija, uzorkovanje i analiza obavljaju se za svaku seriju.
               4.   Nadležno tijelo može odobriti daljnji prijevoz pošiljke za koju se čekaju rezultati fizičkih pregleda. U takvom slučaju pošiljka ostaje pod stalnim nadzorom nadležnih tijela dok se čekaju rezultati fizičkih pregleda.
               5.   Nakon završetka pregleda predviđenih u stavcima od 1. do 4. nadležno tijelo:

                           (a)

                           popunjava odgovarajući dio dijela II. ZUD-a ili, prema potrebi, ZVDU-a; odgovorna službena osoba nadležnog tijela stavlja pečat i potpisuje izvornik tog dokumenta.
                           ZUD ili, prema potrebi, ZVDU mogu se popuniti tek kada se dobiju rezultati analize iz stavka 3.;

                           (b)

                           izrađuje i zadržava presliku potpisanog i ovjerenog ZUD-a ili, prema potrebi, ZVDU-a.
                           Izvornik ZUD-a ili, prema potrebi, ZVDU-a prati pošiljku tijekom njezinog daljnjeg prijevoza do odredišta navedenog u ZUD-u ili ZVDU-u.

                     6.   Puštanje pošiljaka u slobodni promet dozvoljava se samo kada se, nakon uzorkovanja i analize izvedenih u skladu s Prilogom II., smatra da su sve serije te pošiljke u skladu s pravom Unije. Ovaj se zahtjev primjenjuje i na pošiljke ispitane u skladu s člankom 1. stavkom 2.”

               5.

               Članak 9. zamjenjuje se sljedećim:
               „Članak 9.
               Prijelazne odredbe
               Do 5. kolovoza 2013. države članice odobravaju uvoz pošiljaka proizvoda iz članka 1. stavka 1., osim proizvoda iz Priloga I. koji odgovaraju oznakama kombinirane nomenklature 1905 90 60, 1905 90 90 i 2103 90 90, koje su fizički stigle u Uniju prije 4. srpnja 2013., čak i ako ZUD nije dostavljen nadležnom tijelu najmanje jedan radni dan prije fizičkog dolaska pošiljke kako je određeno u članku 3. stavku 2., pod uvjetom da su ispunjeni ostali zahtjevi iz članka 3.
               Do 5. listopada 2013. države članice odobravaju uvoz pošiljaka proizvoda iz Priloga I. koji odgovaraju oznakama kombinirane nomenklature 1905 90 60, 1905 90 90 i 2103 90 90, koje ne ispunjavaju uvjete iz članaka 3. i 4., pod uvjetom da je nadležno tijelo obavilo uzorkovanje i analizu u skladu s člankom 5. stavkom 3.”

               6.

               Prilozi I. i II. mijenjaju se u skladu s prilozima I. i II. ovoj Odluci.

         Članak 2.
   Članak 10. zamjenjuje se sljedećim:

      „Članak 10.
      Preispitivanje mjera
      Mjere predviđene ovom Odlukom redovito se preispituju kako bi se prema potrebi uzela u obzir nova saznanja o prisutnosti nedopuštenih GMO-ova u proizvodima podrijetlom ili poslanih iz Kine ili znanstveni i tehnički napredak u vezi s metodama uzorkovanja i analize predviđenih ovom Odlukom.”

   Članak 3.
   Stupanje na snagu
   Ova Odluka stupa na snagu dvadesetog dana od dana objave u Službenom listu Europske unije.

      Sastavljeno u Bruxellesu 13. lipnja 2013.

            Za Komisiju

            Predsjednik

         José Manuel BARROSO

      (1)  SL L 31, 1.2.2002., str. 1.

      (2)  SL L 343, 23.12.2011., str. 140.

      (3)  SL L 268, 18.10.2003., str. 1.

      (4)  SL L 194, 25.7.2009., str. 11.

      (5)  SL L 21, 28.1.2004., str. 11.

      (6)  SL L 21, 28.1.2004., str. 11.”
   PRILOG I.
   Prilog I. Provedbenoj odluci 2011/884/EU zamjenjuje se sljedećim:

         „PRILOG I.

            POPIS PROIZVODA

                     Proizvod

                     Oznaka KN

                     Riža u ljusci (neoljuštena ili sirova)

                     1006 10

                     Oljuštena (smeđa) riža

                     1006 20

                     Polubijela ili bijela riža, uključujući poliranu ili glaziranu

                     1006 30

                     Lomljena riža

                     1006 40 00

                     Rižino brašno

                     1102 90 50

                     Prekrupa i krupica od riže

                     1103 19 50

                     Pelete od riže

                     1103 20 50

                     Rižine pahuljice

                     1104 19 91

                     Zrna žitarica, valjana ili u obliku pahuljica (osim zrna zobi, pšenice, raži, kukuruza i ječma te rižinih pahuljica)

                     1104 19 99

                     Rižin škrob

                     1108 19 10

                     Pripravci za hranu za dojenčad, u pakiranjima za maloprodaju

                     1901 10 00

                     Tjestenina koja nije kuhana, punjena ili pripremljena na drugi način, koja sadrži jaja

                     1902 11 00

                     Tjestenina koja nije kuhana, punjena ili pripremljena na drugi način, koja ne sadrži jaja

                     1902 19

                     Punjena tjestenina, bez obzira je li kuhana ili drukčije pripremljena ili nije

                     1902 20

                     Ostala tjestenina (osim tjestenine koja nije kuhana, punjena ili pripremljena na drugi način i osim punjene tjestenine bez obzira je li kuhana ili drukčije pripremljena ili nije)

                     1902 30

                     Gotova hrana dobivena bubrenjem ili prženjem žitarica ili proizvoda od žitarica, dobivena od riže

                     1904 10 30

                     Pripravci tipa muesli na osnovi neprženih žitnih pahuljica

                     1904 20 10

                     Gotova hrana dobivena od neprženih žitnih pahuljica ili od mješavine neprženih žitnih pahuljica i prženih žitnih pahuljica ili nabubrenih žitarica, dobivena od riže (osim pripravaka tipa muesli na osnovi neprženih žitnih pahuljica)

                     1904 20 95

                     Riža, predkuhana ili drukčije pripremljena, koja nije navedena ili uključena na drugom mjestu (osim brašna, prekrupe i krupice, gotove hrane dobivene bubrenjem ili prženjem ili dobivene od neprženih žitnih pahuljica ili od mješavine neprženih žitnih pahuljica i prženih žitnih pahuljica ili nabubrenih žitarica)

                     1904 90 10

                     Rižin papir

                     ex 1905 90 20

                     Keksi

                     1905 90 45

                     Ekstrudirani ili ekspandirani proizvodi, začinjeni ili soljeni

                     1905 90 55

                     Ekstrudirani ili ekspandirani proizvodi, s dodanim sladilima (npr. voćne tortice, ribizni kruh, panettone, puslice, božićni kolač, kroasani i ostali pekarski proizvodi

                     1905 90 60

                     Ekstrudirani ili ekspandirani proizvodi, bez dodanih sladila, nezačinjeni, nesoljeni (npr. pizze, quiche i drugi nezaslađeni pekarski proizvodi)

                     1905 90 90

                     Umaci i pripravci za umake, miješane začinske tvari i miješana začinska sredstva

                     2103 90 90

                     Mekinje i drugi ostaci, bez obzira na to jesu li u obliku peleta ili nisu, dobiveni pri prosijavanju, mljevenju ili drukčijoj obradi riže, s masenim udjelom škroba ne većim od 35 %

                     2302 40 02

                     Mekinje i drugi ostaci, bez obzira na to jesu li u obliku peleta ili nisu, dobiveni pri prosijavanju, mljevenju ili drukčijoj obradi riže, osim onih s masenim udjelom škroba ne većim od 35 %

                     2302 40 08”

   PRILOG II.
   Prilog II. Provedbenoj odluci 2011/884/EU mijenja se kako slijedi:

               1.

               U točki 2.2, riječi „CEN/ISO 15568” zamjenjuju se riječima „CEN/TS 15568:2007”.

               2.

               U točki 3., drugi se stavak zamjenjuje sljedećim:
               „Ako se uzorak sastoji od zrna, imenovani kontrolni laboratorij uzima iz homogenog laboratorijskog uzorka četiri analitička uzorka od po 240 grama (što je jednako 10 000 zrna riže). Ta se četiri analitička uzorka samelju i dalje analiziraju posebno. Od svakog se analitičkog uzorka pripreme dvije ekstrakcije. Za svaku se ekstrakciju izvodi jedan PCR test za svaki GM genetički element, u skladu s metodama probira navedenim u donjoj točki 4.
               Za prerađene proizvode, kao što su brašno, tjestenina ili škrob, iz homogenog laboratorijskog uzorka pripremi se jedan analitički uzorak od 125 grama. Analitički se uzorak samelje i od njega se pripreme dvije ekstrakcije te se za svaku ekstrakciju izvodi jedan PCR test za svaki GM genetički element, u skladu s metodama probira navedenim u točki 4.
               Smatra se da je pošiljka neusklađena ako se u najmanje jednom analitičkom uzorku pošiljke otkrije najmanje jedan GM genetički element u skladu sa smjernicama iz izvješća referentnog laboratorija Europske unije za GMO (EURL za GMO).”

               3.

               U točki 5., riječi „EU RL GMFF” zamjenjuju se riječima „EURL za GMO”.